Daturus itaque universas graminum species delineatas et 

 descriptas , equidem stabiliendae singularum specierum nomen- 

 claturae, tentatae quidem sed minime ad finem productae, multo 

 minus studui, quam summae in delineando fidei, tantaeque in 

 describendo claritati , quanta videretur sufficere. Ita v. c. re- 

 tinuit ille Andropogon acicularis Retzii ad interim nomen Raphis ; 

 Vilfa arundinacea vix in posterum Vilfae generi adnumerabitur, 

 et quae sunt alia hujus generis. 



Quod si igitur descriptiones clarae, delineationes verae, ana- 

 lyses denique naturae convenientes censebuntur, equidem finem 

 mihi propositum attigisse mihi videbor. Quo nomine delinea- 

 tiones e lapide expressae , ut in multis egregiis operibus bota- 

 nicis merito sese probarunt, ita meis quoque rationibus conve- 

 nire mihi visae sunt. Praeterea hoc artis genus et minori pre- 

 tio haberi potest , quam chalcographia , et faciliorem celeriorem- 

 que admittit usum, quod in opere hujusmodi hujusque consilii 

 non postremum commodum existimabam. 



Sed vel sic dolendum est , idque magis fortasse mihimet- 

 ipsi, quam monographiae hujus emptoribus , partim volumen 

 hoc primum multo serius , quam voluissem , absolutum esse , 

 partim plures delineationes artifici non ita successisse , ut desi- 



